Ministru kabineta rīkojuma projekta “Par atšķirīgu dividendēs izmaksājamo valsts akciju sabiedrības "Latvijas dzelzceļš" peļņas daļu par 2015.gadu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar 2015.gada 22.decembra Ministru kabineta noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 3.punktu, minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 50 % no kapitālsabiedrības tīrās peļņas, ja atbilstoši šo noteikumu [II nodaļai](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#n2) kapitālsabiedrības vidējā termiņa darbības stratēģijā nav noteikts citādi. Savukārt šo noteikumu 4.punkts paredz, ka kapitālsabiedrība, izstrādājot [Publiskas personas kapitāla daļu un kapitālsabiedrību pārvaldības likumā](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) (turpmāk – Likums) noteikto stratēģiju, ietver tajā priekšlikumu par prognozējamo peļņas daļu, kas izmaksājama dividendēs (naudas izteiksmē un procentos no prognozētās tīrās peļņas visam stratēģijas darbības termiņam, bet ne ilgāk kā uz septiņiem gadiem), ņemot vērā šo noteikumu [3. punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos minētos nosacījumus.  Saskaņā ar Likuma Pārejas noteikumu 10.punktu, nosakot saskaņā ar šā likuma [28.pantu](http://likumi.lv/doc.php?id=269907#p28) no dividendēm iegūstamo summāro ieņēmumu apmēru 2016.gadā, ievēro likumā par vidēja termiņa budžeta ietvaru noteikto prognozi.  Saskaņā ar likuma “Par vidēja termiņa budžeta ietvaru 2016., 2017. un 2018.gadam” 22.pantu ir noteikts, ka minimālo dividendēs izmaksājamo peļņas daļu par 2015., 2016. un 2017.gada pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2016.gadā (par 2015.gada pārskata gadu) nosaka un aprēķina 90 procentu apmērā, 2017.gadā (par 2016.gada pārskata gadu) — 75 procentu apmērā un 2018.gadā (par 2017.gada pārskata gadu) — 70 procentu apmērā no attiecīgās kapitālsabiedrības tīrās peļņas.  Minēto dividendēs izmaksājamo peļņas daļu attiecīgās kapitālsabiedrības ņem vērā, izstrādājot savas vidēja termiņa darbības stratēģijas.  Gadījumos, kad minēto nosacījumu izpilde būtu pretrunā ar valsts interesēm vai labas pārvaldības principiem, Ministru kabinets var pieņemt lēmumu par mazāku dividendēs izmaksājamās peļņas daļu, lēmuma pieņemšanā ievērojot [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.pantā](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) noteikto kārtību.  Saskaņā ar Likuma Pārejas noteikumu 19. punktu, publiskas personas kapitālsabiedrība saskaņā ar Likuma [57.pantu](http://likumi.lv/doc.php?id=269907#p57) izstrādā vidēja termiņa darbības stratēģiju līdz 2016.gada 30.martam.  VAS “Latvijas dzelzceļš” (turpmāk - LDZ) ārkārtas akcionāru sapulce ar 21.12.2015. protokola nr. A-8 lēmumu A-8/4 “Par LDZ vidēja termiņa darbības stratēģiju 2016.-2020.gadam” izskatīja valdes sagatavoto LDZ vidēja termiņa darbības stratēģiju 2016.-2020.gadam un uzdeva to iesniegt tālākai virzīšanai Pārresoru koordinācijas centram atzinuma saņemšanai.  01.04.2016. LDZ saņemts Pārresoru koordinācijas centra atzinums par LDZ vidēja termiņa darbības stratēģiju 2016.-2020.gadam (01.04.2016. Pārresoru koordinācijas centra vēstule Nr.1.2-7/48 “LDZ vidēja termiņa darbības stratēģiju 2016.-2020.gadam projekta vērtējumu”).  LDZ 2015.gada pārskats apstiprināts ar LDZ kārtējās akcionāru sapulces 18.04.2016. protokola nr.A-4 lēmumu  A-4/1 ”Par VAS “Latvijas dzelzceļš” 2015.gada pārskatu”. Jautājums par peļņas sadali atlikts līdz brīdim, kad Ministru kabinets izskatīs jautājumu par atšķirīgu LDZ dividendēs izmaksājamo peļņas daļu.  Saskaņā ar 22.12.2015. Ministru kabineta noteikumu Nr.806 9.punktu, Valsts kapitāla daļu turētājs nodrošina, ka dalībnieku (akcionāru) sapulce ne vēlāk kā divus mēnešus pēc kapitālsabiedrības gada pārskata apstiprināšanas pieņem lēmumu par dividendēs izmaksājamo peļņas daļu procentos no kapitālsabiedrības tīrās peļņas atbilstoši kapitālsabiedrības stratēģijā noteiktajam.  Ievērojot minēto, LDZ akcionāru sapulces lēmums par LDZ valstij dividendēs izmaksājamo peļņas daļu par 2015.gadu jāpieņem ne vēlāk kā līdz 17.06.2016.  Ņemot vērā, ka uz LDZ gada pārskata apstiprināšanas brīdi LDZ vidēja termiņa darbības stratēģija 2016.-2020.gadam nav apstiprināta, nav iespējams piemērot Likuma 28.pantā noteikto kārtību.  LDZ vidēja termiņa darbības stratēģija 2016.-2020.gadam redakcija, kas pieņemta zināšanai akcionāru sapulcē un par kuru saņemts Pārresoru koordinācijas institūcijas atzinums, ietver plānoto minimālo dividendēs izmaksājamo peļņas daļu 0 % apmērā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VAS „Latvijas dzelzceļš” 2015.gada pārskata perioda peļņa pēc nodokļiem ir 2 067 190 EUR.  VAS „Latvijas dzelzceļš” pamatdarbības rezultātu būtiski ietekmē kravu pārvadājumu apjomu svārstības, jo ieņēmumu apmērs – maksājumi par publiskās lietošanas dzelzceļa infrastruktūras izmantošanu ir tieši proporcionāli vilcienu nobraukumiem. Maksu par šo pakalpojumu nosaka pēc Sabiedrisko pakalpojumu regulēšanas komisijas metodikas. Metodika ierobežo peļņas normu, izmantojot regulējamo aktīvu bāzi (RAB) un vidējo svērto kapitāla atdeves likmi (wacc). Trīs pēdējo gadu laikā wacc lielums ir samazinājies: 2013.gadā 3%, 2014.gadā – 2,7%, 2015.gadā – 2,6%. Uzņēmums darbojas starptautiskas konkurences apstākļos un ir viens no būtiskākajiem tranzīta biznesa nozarē. Naudas plūsma ir atkarīga no tranzītkravu pārvadājumu apjoma.  Šobrīd, samazinoties tranzītkravu pārvadājumu apjomiem, strauji samazinās resursi investīcijām. Esošais dzelzceļa finansēšanas modelis – komercdarbība ar peļņas ierobežojumiem un rezultātā – tiešā atkarība no pārvadājumu apjomiem, neveicina un ierobežo VAS „Latvijas dzelzceļš” novirzīt aizņemto kapitālu investīcijām.  Uz 31.12.2015. VAS „Latvijas dzelzceļš” aizņēmumi no kredītiestādēm bija 186,3 milj. EUR,  t.sk. īstermiņa daļa 24,8 milj. EUR. Attiecīgi saistību īpatsvars bilancē uz 31.12.2015. bija 65,9 % un saistību attiecība pret pašu kapitālu ir 2,13 (par optimālu tiek uzskatīts līdz 1). Pārāk augsts saistību īpatsvars liecina par paaugstinātu maksātspējas risku, ko bankas ņem vērā, novērtējot kredītņēmēju. Pašu kapitāla attiecība pret aktīviem uz 31.12.2015. bija 31%, kas liecina, ka papildu kredīta finansējuma piesaistīšana no bankām var būt uz mazāk izdevīgiem nosacījumiem vai apgrūtināta. Pašu kapitāls ir nepietiekams plānoto investīciju realizēšanai. Uzņēmumam, lai sasniegtu uzstādītos mērķus un realizētu plānotos investīciju projektus, ir nepieciešams palielināt pašu kapitālu, kas ir iespējams, neizņemot dividendes un atstājot peļņu uzņēmuma rīcībā vai akcionāram veicot ieguldījumu pamatkapitālā. 2015.gada 31.decembrī LDZīstermiņa saistības pārsniedza tās apgrozāmos līdzekļus par 47 448 tūkst. EUR, kā rezultātā kopējā likviditāte (apgrozāmie līdzekļi pret īstermiņa saistībām) ir samazinājusies līdz 0,3 (2014.g.- 0,9). Jāņem vērā, ka 2015.gadā ir veikti kapitālieguldījumi 216 930 tūkst. EUR. Noslēguma maksājumu 32 834 tūkst. EUR, par ES līdzfinansētiem investīciju projektiem LDZ saņems tikai 2016.gadā, tāpēc LDZ ieguldīja savus apgrozāmos finanšu līdzekļus, kā rezultātā ievērojami samazinājās naudas līdzekļu atlikums kontā un pasliktinājās likviditātes rādītāji.  2015.gadā ilgtermiņa projektiem un projektiem  ar ES un valsts līdzfinansējumu papildus jau  saņemtajiem kredītiem tika piesaistīti vēl kredītlīdzekļi  37,4 milj. EUR apmērā. 2015.gadā kopā kapitālieguldījumos ieguldīti 216,9 milj. EUR (t.sk. realizējot projektus ar ES līdzfinansējumu 196,7milj. EUR, pārējie projekti 20,3milj. EUR).  Satiksmes ministrija ar 03.04.2013.gada vēstuli nr.12-07.1/1419 vērsās pie VAS „Latvijas dzelzceļš” ar aicinājumu sākt sagatavošanas darbus jaunu ES līdzfinansētu projektu uzsākšanai, jo Ministru kabinets 2013.gada 2.aprīļa sēdē konceptuāli atbalstīja jaunu elektrovilcienu iegādei paredzētā finansējuma pārdali, to novirzot esošā ritošā sastāva modernizācijai un peronu rekonstrukcijai, kā arī TEN-T dzelzceļa tīkla attīstībai. Attiecīgais MK 2013.gada 25.jūnija rīkojums Nr.271 "Grozījumi darbības programmas "Infrastruktūra un pakalpojumi" papildinājumā" 1.4 un 1.9.apakšpunktos paredz, ka finansējums, kas atbrīvots darbības programmas "Infrastruktūra un pakalpojumi" papildinājuma 3.3.2.1.aktivitātes "Ilgtspējīgas sabiedriskā transporta sistēmas attīstība" projekta "Rīgas piepilsētas dzelzceļa pasažieru pārvadājumu sistēmas modernizācija un dīzeļvilcienu ritošā sastāva atjaunošana" īstenošanas līguma laušanas rezultātā, var tikt novirzīts citu ES struktūrfondu un Kohēzijas fonda projektu īstenošanai.  Tā rezultātā, lai savlaicīgi apgūtu ES finansējumu investīciju projektu realizēšanai līdz 2015.gada beigām, bija nepieciešams papildus VAS „Latvijas dzelzceļš” līdzfinansējums 29,28 milj. EUR apmērā. Šādus ieguldījumus varēja nodrošināt ar kredīta līdzekļu piesaisti.  Realizējot investīciju projektus ar ES līdzfinansējumu, VAS „Latvijas dzelzceļš” uzņemas saistības par šo projektu realizāciju.  Izvērtējot VAS „Latvijas dzelzceļš” finanšu rādītājus jāņem vērā, ka tos ietekmē arī 2015.gadā finanšu pārskatā uzrādītie „Nākamo periodu ieņēmumi” – 28,2 milj. EUR, kas pēc būtības ir 2015.gadā ar naudas plūsmu nesaistīts ieņēmums, jo saskaņā ar Gada pārskatu likumu un, pamatojoties uz MK 15.06.2004. noteikumiem Nr.537 „Kārtība, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā”, finansiālā atbalsta summa jāuzrāda bilances postenī „Nākamo periodu ieņēmumi” un peļņas vai zaudējumu aprēķinā ieņēmumos atbilstoši pārskata gada nolietojuma un vērtības norakstīšanas summai. Turklāt par ES Kohēzijas fonda līdzekļiem iegādāto pamatlīdzekļu nolietojumu pēc Sabiedrisko pakalpojumu regulēšanas komisijas (turpmāk - SPRK) noteiktās metodikas, nosakot maksu par publiskās lietošanas dzelzceļa infrastruktūras izmantošanu pārvadājumiem, neiekļauj šīs izmaksas infrastruktūras maksas aprēķināšanā, kas 2015.gadā bija 28,2 milj. EUR. Maksājumi par publiskās lietošanas dzelzceļa infrastruktūras izmantošanu ir nozīmīga LDZ neto apgrozījuma daļa ( 2012.gadā - 68,7%, 2013.gadā – 68,2%, 2014.gadā -69,2%, 2015.gadā – 69,3% ). Iepriekš izklāstītās ES fondu līdzekļu uzskaites kārtības rezultātā, izmantojot publiskās dzelzceļa infrastruktūras attīstībai ES fondu līdzekļus, rodas situācija, ka ilgtermiņā daļa no saņemtiem līdzekļiem jānovirza valsts budžetā (gan uzņēmumu ienākuma nodokļa, gan dividenžu veidā). Lai padarītu dividenžu aprēķinu saimnieciski pamatotāku, neto peļņas rādītāji būtu jākoriģē par attiecīgajā pārskata gadā atzītajiem ieņēmumiem no ES Kohēzijas fonda saņemtā līdzfinansējuma un par ar naudas plūsmu nesaistītiem darījumiem, kā pamatlīdzekļu pārvērtēšana LDZ gadījumā.  VAS „Latvijas dzelzceļš” ir viens no lielākajiem Latvijas Republikas nodokļu maksātājiem: 2013.gadā nodokļos samaksāti 73,1 milj. EUR, 2014.gadā –  73,1 milj. EUR, 2015.gadā – 73,3 milj. EUR. Lai VAS „Latvijas dzelzceļš” varētu sekmīgi turpināt saimniecisko darbību un piesaistīt nepieciešamo finansējumu ES projektu realizēšanai, nepieciešams nopelnītos finanšu līdzekļus ieguldīt VAS „Latvijas dzelzceļš” investīciju plānu nodrošināšanā.  Izmaksājot dividendes valstij ārējos tiesību aktos paredzētajā apmērā – 90% vai 50% apmērā no tīrās peļņas,  VAS „Latvijas dzelzceļš” nebūs spējīgs nodrošināt banku prasības attiecībā uz plānoto pašu kapitāla īpatsvaru. Bez papildu valsts garantijām ārējā finansējuma piesaiste investīciju projektu realizācijai nepieciešamajā apmērā būs apdraudēta. Būtiski samazinoties kravu pārvadājumu apjomam, var tikt apdraudēta LDZ maksātspēja un ES projektu realizēšana.  Pamatojoties uz minēto, Ministru kabineta rīkojuma projekts paredz noteikt valstij dividendēs izmaksājamo valsts akciju sabiedrības „Latvijas dzelzceļš” peļņas daļu par 2015.gadu 0% apmērā no valsts akciju sabiedrības „Latvijas dzelzceļš” tīrās peļņas, nodrošinot, ka 2015.gada tīrā peļņa tiek novirzīta uzsākto un attiecīgajā periodā plānoto publiskas lietošanas dzelzceļa infrastruktūras projektu īstenošanai.  Nav plānota valsts atbalsta piešķiršana. |
| 2. | Projekta izstrādē iesaistītās institūcijas | Satiksmes ministrija  VAS „Latvijas dzelzceļš” |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | **Turpmākie trīs gadi (tūkst. euro)** | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 157 549 627 | -1 860 471 | - | - | - |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 157 549 627 | -1 860 471 | - | - | - |
| 1.2. valsts speciālais budžets | 0 | 0 | - | - | - |
| 1.3. pašvaldību budžets | 0 | 0 | - | - | - |
| 2. Budžeta izdevumi: | 0 | 0 | - | - | - |
| 2.1. valsts pamatbudžets | 157 549 627 | 0 | - | - | - |
| 2.2. valsts speciālais budžets | 0 | 0 | - | - | - |
| 2.3. pašvaldību budžets | 0 | 0 | - | - | - |
| 3. Finansiālā ietekme: | 0 | 0 | - | - | - |
| 3.1. valsts pamatbudžets | 0 | -1 860 471 | - | - | - |
| 3.2. speciālais budžets | 0 | 0 | - | - | - |
| 3.3. pašvaldību budžets | 0 | 0 | - | - | - |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | - | - | - |
| 0 | - | - | - |
| 0 | - | - | - |
| 5. Precizēta finansiālā ietekme: | X | 0 | - | - | - |
| 5.1. valsts pamatbudžets | 0 | - | - | - |
| 5.2. speciālais budžets | 0 | - | - | - |
| 5.3. pašvaldību budžets | 0 | - | - | - |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts akciju sabiedrība „Latvijas dzelzceļš” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Satiksmes ministrs U. Augulis

Vizē: Valsts sekretāra vietā

valsts sekretāra vietniece I. Aleksandroviča

09.06.2016. 15:40

1877

Strauta, 67028349

Inga.Strauta@sam.gov.lv